****

**Josip Juratović**, ([15. siječnja](https://hr.wikipedia.org/wiki/15._sije%C4%8Dnja) [1959.](https://hr.wikipedia.org/wiki/1959.)) iz [Koprivnice](https://hr.wikipedia.org/wiki/Koprivnica), je prvi i jedini Hrvat u njemačkom parlamentu - [Bundestagu](https://hr.wikipedia.org/wiki/Bundestag%22%20%5Co%20%22Bundestag) kao zastupnik [SPD](https://hr.wikipedia.org/wiki/SPD)-a (Njemačke socijaldemokratske stranke) i jedan je od najpoznatijih [sindikalnih](https://hr.wikipedia.org/wiki/Sindikat) aktivista u južnoj Njemačkoj.

Godine 1974. Juratović poslije završene osnovne škole dolazi za svojom majkom u Njemačku. Dvije godine nakon toga (1976.) završava osnovnu školu u [Gundelsheimu](https://hr.wikipedia.org/w/index.php?title=Gundelsheim&action=edit&redlink=1" \o "Gundelsheim (stranica ne postoji)) te u periodu od 1977. do 1979. godine pohađa strukovnu školu u [Neckarsulmu](https://hr.wikipedia.org/wiki/Neckarsulm%22%20%5Co%20%22Neckarsulm) i obavlja automehaničarsku praksu u [Bad Rappenauu](https://hr.wikipedia.org/w/index.php?title=Bad_Rappenau&action=edit&redlink=1).

Poslije završenog vojnog roka Juratović se 1981. godine zapošljava kao automehaničar u [Mannheimu](https://hr.wikipedia.org/wiki/Mannheim%22%20%5Co%20%22Mannheim), a od 1982. godine prelazi u [Bad Friedrichshall](https://hr.wikipedia.org/w/index.php?title=Bad_Friedrichshall&action=edit&redlink=1). Od 1983. do 2005.godine zaposlen je u tvornici [AUDI](https://hr.wikipedia.org/wiki/Audi) AG u [Neckarsulmu](https://hr.wikipedia.org/wiki/Neckarsulm%22%20%5Co%20%22Neckarsulm), prvo kao radnik u lančanoj proizvodnji, poslije kao nadzornik proizvodnje, a od 2000. godine djeluje kao profesionalni član radničkog vijeća.

Juratović je od 1983. godine član sindikata IG Metall-a, a od 1984. godine i povjerenik istog [sindikata](https://hr.wikipedia.org/wiki/Sindikat) pri tvornici automobila AUDI AG u Neckarsulm-u. Od 1990. godine se aktivno zalaže za prava radnika i izgradnju demokratskog društva na području jugoistočne Europe.

Kao prvi izvorni hrvatski zastupnik u parlamentu, od njegova izbora za Bundestag također nastupa i kao kontakt osoba za zemlje zapadnog Balkana. Juratović je potpredsjednik Njemačko–Hrvatske i Njemačko-Bosansko-Hercegovačke Parlamentarne skupine u njemačkom Bundestagu te član Parlamentarnih skupina sa Slovenijom, Srbijom, Crnom Gorom, Kosovom, Makedonijom i Albanijom.

Josip Juratović se svih ovih godina lobiranjem i političkim radom zalagao za Hrvatsku na njezinom putu u [Europsku uniju](https://hr.wikipedia.org/wiki/EU) i to u onim trenucima kada to nije bilo ni najmanje jednostavno te je veliki zagovornik otvaranja tržišta radne snage hrvatskim [radnicima](https://hr.wikipedia.org/wiki/Radnik). Institucionalna budućnost Hrvatske je u EU, ali ekonomski i tržišno će uvijek biti usko vezana uz regiju.

Na osnovu svog dugogodišnjeg rada i zalaganja, 2001. godine Juratović postaje povjerenikom Međunarodnog odjela sindikata IG Metall-a zadužen za odnose sa sindikalnim organizacijama jugoistočne Europe. Od kraja 2011. godine je član odbora zaklade „Schüler helfen Leben“.

Juratović je član EU parlamentarne skupine njemačkog Bundestaga kao i član IG Metall-a, BUND-a i AWO-a.